**Predkladacia správa**

Ministerstvo pôdohospodárstva Slovenskej republiky vypracovalo návrh vyhlášky, ktorou sa ustanovujú podrobnosti o identifikácii a registrácii oviec a kôz na vykonanie § 19 ods. 10 zákona č. ...../2006 Z. z. o veterinárnej starostlivosti.

Cieľom predloženého návrhu je upraviť podrobnosti o identifikácii a registrácii oviec a kôz, najmä označovanie oviec a kôz, vedenie evidencie oviec a kôz a pod. podľa § 19 ods. 10 zákona č. ..../2006 Z. z. o veterinárnej starostlivosti.

Návrh vyhlášky nebude mať dopad na verejné financie, podnikateľské prostredie, životné prostredie ani zamestnanosť.

Návrh vyhlášky je v súlade s Ústavou Slovenskej republiky, ostatnými zákonmi a všeobecne záväznými právnymi predpismi, ako aj medzinárodnými zmluvami, ktorými je Slovenská republika viazaná.